Υφυπουργείο Τουρισμού (Κύπρος)

Το Υφυπουργείο Τουρισμού της Κύπρου δημιουργήθηκε στις 2 Ιανουαρίου 2019.  Η έδρα του Υφυπουργείου Τουρισμού βρίσκεται στην Αγλαντζιά.

 Ιστορικό και αρμοδιότητες 
Το Υφυπουργείο Τουρισμού αποτελεί μετεξέλιξη του Κυπριακού Οργανισμού Τουρισμού (ΚΟΤ). Η ίδρυση του Υφυπουργείου Τουρισμού έγινε στις 2 Ιανουαρίου 2019, παράλληλα με την κατάργηση του ΚΟΤ.

Σύμφωνα με την κυπριακή νομοθεσία, ο στόχος ίδρυσης του Υφυπουργείου Τουρισμού, είναι η σύσταση στρατηγικής και εποπτικής αρχής με εξουσίες χάραξης εθνικής στρατηγικής για τον τουρισμό, προώθηση και προβολή της Κύπρου ως τουριστικός προορισμός, καθώς και εφαρμογή της τουριστικής νομοθεσίας με τις ακόλουθες αρμοδιότητες:

 χάραξη, συντονισμός και υλοποίηση ολοκληρωμένης εθνικής Στρατηγικής Τουρισμού με τη χρήση των απαραίτητων οριζόντιων πολιτικών.
 στήριξη των επενδύσεων στον Τουρισμό.
 προώθηση της τουριστικής συνείδησης, εκπαίδευσης και επιμόρφωσης.
 εφαρμογή της τουριστικής νομοθεσίας και εποπτεία του τουριστικού τομέα.

 Δομή 
Επικεφαλής του Υφυπουργείου Τουρισμού είναι ο Υφυπουργός Τουρισμού. Το Υφυπουργείο Τουρισμού αποτελείται από το γραφείο του Γενικού Διευθυντή και τα τέσσερα ακόλουθα τμήματα:

 Διοίκησης,
 Μάρκετινγκ και Επικοινωνίας,
 Διασφάλισης Ποιότητας,
 Στρατηγικής και Ανάπτυξης Προϊόντων.

Τα τμήματα αυτά διακρίνονται:

 στην Κεντρική Υπηρεσία
 στις Περιφερειακές Υπηρεσίες Εσωτερικού
 στις Περιφερειακές Υπηρεσίες Εξωτερικού

Διατελέσαντες υφυπουργοί
Ο πίνακας που ακολουθεί παρουσιάζει όλους τους Υφυπουργούς Τουρισμού από την ίδρυση του υφυπουργείου έως σήμερα.
+Α/ΑΔιατελέσαντες υφυπουργοίΠερίοδοςΚυβέρνηση1.Σάββας Περδίος2 Ιανουαρίου 2019 - 28 Φεβρουαρίου 2023 Κυβέρνηση Νίκου Αναστασιάδη 20182.Κώστας Κουμής1 Μαρτίου 2023 - σήμεραΚυβέρνηση Νίκου Χριστοδουλίδη 2023

 Παραπομπές 

 Πηγές 

Τουρισμου
Κατηγορία:Υπουργεία Τουρισμού